Case ID: 1165735
Sentence 53: Birinci instansiya məhkəməsində məhkəmə iclasında şahid qismində dindirilmiş Şahid24 ifadə verərək göstərmişdir ki, “**-ZU-***” dövlət qeydiyyat nişanlı “Daweoo Nexia” markalı avtomobildən istifadə edərək, taksi kimi fəaliyyət göstərmiş, (050) ***-**-** saylı mobil nömrədən istifadə etmiş, 2018-ci ilin mart ayının əvvəllərində səhər saatlarında Aleksey adlı bir nəfər şəxs ona yaxınlaşaraq təqdim etdiyi siyahı üzrə bir neçə banka aparmağı xahiş etmiş, qiymət barədə razılaşdıqdan sonra Alekseyi müxtəlif banklara aparmış, Aleksey xarici görkəminə görə ortayaşlı, sarışın, alçaqboylu, yumrusifət, qısa saçlı şəxs olmuş, Aleksey ona milliyyətcə rus olduğunu, Rusiya Federasiyasının vətəndaşı olduğunu, Volqoqrad vilayətində doğulub orada yaşadığını bildirmiş, Alekseyin əlində kompüter çantası olmuş, çantanın içərsində müxtəlif sənədlərin olduğunu görmüş, sənədlərin nədən ibarət olmasını bilməmiş, Alekseylə birlikdə ilk növbədə “Accessbank”ın Tbilisi prospekti yaxınlığında yerləşən baş ofisinə getmiş, Aleksey banka daxil olmuş, 20-25 dəqiqədən sonra qayıtmış, bundan sonra onlar eyni qaydada “xxxxxxxxxxxxxxxxxxxxxxxxxx”nın Yasamal filialına, “Xalqbank”ın baş ofisinə,“Yapıkredibank”ın Rəşid Behbudov küçəsində yerləşən filialına, “Amrahbank”ın 28 may metrosunun yaxınlığında yerləşən filialına, Mərkəzi Banka, “Kapitalbank”ın baş ofisinə getmişlər, hər bankda onlar 20-25 dəqiqə müddətində olmuşlar, o, maşında gözləmiş, Aleksey isə banka daxil olub geri qayıtmışdır; banklara baş çəkdikdən sonra Alekseyi “Bulvar İnn” otelə aparmış, növbəti günlərdə Alekseyi “xxxxxxxxxxxxxx”ın baş ofisinə, “Yapıkredibank”ın A.Bakıxanov küçəsinin yaxınlığında yerləşən baş ofisinə, “xxxxxxxxxxx”ın Yasamal rayonunda yerləşən filialına, Asan Xidmətin Yasamal filialına, Koroğlu metrosu yaxınlığındakı filiala, Xətai filiallarına da aparmış, X49 xidmətin yanında özünə (050) ***-**-** saylı nömrə də almış və onunla həmin nömrə vasitəsi ilə əlaqə saxlamışdır;Alekseyin banklarda və Asan Xidmətdə nə etdiyini bilməmişdir; bir həftədən sonra Alekseyi Hava limanına aparmış, Aleksey Sankt-Peterburqa getdiyini bildirmiş, mart ayının ortalarında axşam saatlarında Aleksey onun istifadəsində olan (050) ***-**-** saylı nömrəsinə +**********1 saylı Rusiya nömrəsindən zəng edərək, Bakı hava limanında qarşılamasını xahiş etmiş, səhərisi gün saat 05:00 radələrində hava limanına gedərək Alekseyi qarşılayıb “Bulvar İnn” otelinə aparmış, Alekseyin tapşırığına əsasən həmin gün saat 10:00 radələrində yenidən otelə gəlmiş və həmin gün və sonrakı günlər Alekseyi bir daha əvvəllər apardığı banklara aparmış, bir neçə gündən sonra Alekseyi yenidən hava limanına aparmış, Aleksey Peterburqa qayıtmışdır; xx xxxxx 2018-ci il tarixdə Aleksey Rusiya nömrəsindən yenidən ona zəng etmiş, Alekseyin tapşırığına əsasən saat 18:00 radələrində Alekseyi Hava limanında qarşılayıb “Bulvar İnn” otelə gətirmiş, səhəri gündən etibarən Alekseyi banklara aparmış, Aleksey “Azərtükbank”, “xxxxxxxxxxx” və “xxxxxx”dan POS-terminallar götürmüş, bu günlər ərzində Alekseyi bir dəfə “Bulvar İnn” otelin yanında dayanacaqda işləyən Zirəddin adlı şəxsi Xətaidəki Asan xidmətə və Ayna Sultanova heykəli yaxınlığında yerləşən vergi idarəsinə aparmış, Zirəddin və Aleksey həmin idarələrə daxil olaraq sənədləşmə işləri aparmış, Aleksey bu iş müqabilində Zirəddinə 30 manat pul vermiş, bundan əlavə Alekseyi bir dəfə Samir adlı şəxslə də görüşə aparmış, sonuncular X46 filialının yaxınlığında görüşmüş, bundan əlavə Alekseyi Bakı şəhərində Ə.Rəcəbli küçəsində yerləşən ofisə də aparmış, ofisin adı “Net Elektrik” olmuşdur; Aleksey həmin ofisin sonuncunun iş yeri olduğunu ona demiş, o, bir dəfə ofisə daxil olmuş və otağın boş olduğunu, ofisdə heç bir əşya olmadığını görmüşdür; Aleksey turizm fəaliyyəti ilə məşğul olduğunu bildirsə də, ofis boş olduğundan Alekseyin qeyd etdiyi işlə məşğul olması hiss olunmamışdır; Samir və Zirəddin adlı şəxslərdən başqa Alekseyin yanında başqa heç kimi görməmişdir; xx xxxxx 2018-ci il tarixdə Alekseyi hava limanına apararaq Sankt-Peterburq şəhərinə yola salmış, getməzdən bir gün əvvəl Aleksey ona Samir adlı şəxsə çatdırrması üçün 2 POS-terminalı verəcəyini bildirmiş, lakin hava limanında POS-terminalları ona verməmiş, POS-terminalları təzə aldığı çantaya qablaşdıraraq özü ilə aparmışdır; Alekseydə iki POS-terminal görmüşdür; gedərkən Aleksey ona nömrəsini başqa bir adama verəcəyini və həmin adamın Bakıya gəldikdən sonra onunla əlaqə saxlayacağını bildirmiş, bir neçə gündən sonra, 2018-ci ilin may ayının əvvəllərində, xatırlamadığı Rusiya nömrəsindən ona tanımadığı bir şəxs zəng vurmuş və Bakıya gələn şəxsləri qarşılamasını xahiş etmiş, zəng vuran şəxs onun nömrəsini Alekseydən aldığını bildirmiş, bu zəngdən bir neçə saat sonra tanımadığı taksi sürücüsü ona zəng vurmuş və hava limanından “Deluxe” otelinə qonaq apardığını bildirmiş, gələn qonaqla “Deluxe” otelində görüşməsini ondan xahiş etmiş, həmin otelə gedərək məhkəmədə təqsirləndirilən şəxs qismində iştirak edən Təqsirləndirilən şəxs1lə görüşmüş, Təqsirləndirilən şəxs1 xahişinə əsasən 10 may tarixində saat 10:00-da otelin qarşısına gəlmiş, Pavel bir adamı gözlədiyini bildirmiş, ancaq həmin adam gəlməmişdir; bundan sonra Pavel ona getməsini, lazım olduqda ona zəng vurub çağıracağını bildirmişdir; həmin gün saat 13-14 radələrində Pavel ona yenidən zəng vurmuş və otelin qarşısına gəlməsini xahiş etmiş, otelin qarşısına çatanda məhkəmədə təqsirləndirilən şəxs qismində iştirak edən Təqsirləndirilən şəxs2i görmüş, bir neçə dəqiqə sonra Pavel oteldən çıxaraq otelin çöl tərəfində gözləyən Andreylə birlikdə onun idarə etdiyi “Daewoo Nexia” markalı **-ZU-*** dövlət nömrə nişanlı avtomobilinə əyləşmiş, Andreyin tapşırığı ilə sonuncuları X46 filialına aparmış, Pavel və Andrey filialın binasına daxil olmuş və yarım saatdan sonra qayıtmışlar, bundan sonra onları eyni qayda ilə “Yapıkredibank”ın baş ofisinə, oradan isə 28 May metrosu yaxınlığına aparmış, sonuncular orada özlərinə “xxxxxxxx” nömrələri almışlar; Andrey orada maşından düşmüş və ona Paveli otelə aparmasını demiş, Paveli “Deluxe” otelə aparmış, Andreyin hara getməsini bilməmişdir; bir-iki gündən sonra Pavel ona səhər saatlarında zəng edib otelə çağırmış, Andrey də oteldə olmuş, Serblə birlikdə oteldən Pavelin əşyalarını götürərək “İstanbul” otelə aparmış, Paveli orada yerləşmiş, Andreyi 28 May metrosunun yaxınlığında yerləşən kafelərdən birinə aparmış, səhəri gün Pavel ona zəng etmiş, İstanbul otelə gəlib Paveli və Andreyi “Yapkredibank”ın baş ofisinə, sonra isə «xxxxxxxxxxxxxxxxxxxxxxxxxx»ın Yasamal filialına, «xxxxxxxxxxxxxx»ın baş ofisinə, «xxxxxx»ın baş ofisinə aparmış, bir neçə gün bu qaydada Andreylə Paveli banklara aparmış, xx xxx 2018-ci il tarixdə Andrey ona səhəri gün Paveli hava limanına apararmasını tapşırmış, bundan əlavə həmin gün Andrey ona sellofan paketin içərisində olan sənədlər, bir ofis açarı və mobil nömrə vermiş və həmin nömrəyə zəng edib Samir adlı adamla görüşməyi, sənədləri Samir adlı şəxsə, açarı isə Ə.Rəcəbli küçəsində yerləşən “Net Elektrik” adlı ofisə aparıb təhvil verməyi tapşırmış, bağlamanın üzərində rus dilində “Samir” adı və telefon nömrəsi yazılmış, həmin paketi Andreydən götürmüş, səhəri gün Paveli hava limanına aparmış, saat 13-14 radələrində tanımadığı nömrədən ona zəng olunmuş, onu Dövlət Təhlükəsizliyi Xidmətinə şahid qismində ifadə vermək üçün dəvət etmişlər, Andreyin ona verdiyi içində sənədlər olan göy rəngli bağlamanıvə ofisin açarını könüllü olaraq cinayət işinin materiallarına əlavə etmək üçün istintaqa təqdim etmişdir, Andrey və Pavel Bakıda (050) 386-77-84, (050) ***-**-** saylı nömrələrdən istifadə etməklə onunla əlaqə saxlamışlar, Aleksey, Pavel və Andreyin banklara hansı məqsədlə getmələri barədə məlumatı olmamışdır.